**Kérelmekre, panaszokra vonatkozó jogszabályi tájékoztatás**

A fogvatartotti kérelmek és panaszok benyújtására, valamint ügyintézésére vonatkozó jogszabályi rendelkezéseket a büntetések, az intézkedések, egyes kényszerintézkedések és a szabálysértési elzárás végrehajtásáról szóló 2013. évi CCXL. törvény 20. §-a, 21. §-a, 140. §-a, 141. §-a és 142. §-a tartalmazzák. A szabadságvesztés, az elzárás, az előzetes letartóztatás és a rendbírság helyébe lépő elzárás végrehajtásának részletes szabályairól szóló 16/2014. (XII. 19.) IM rendelet 7-10. §-ai további részletszabályokat tartalmaznak.

FONTOS:

* Panasz megtételére jogosult az elítélt, az egyéb jogcímen fogvatartott, a védő, a fiatalkorú törvényes képviselője, a kényszergyógykezelt törvényes képviselője, házastársa, élettársa, illetve az a kapcsolattartó, akit az intézkedés vagy a döntés, illetve annak elmulasztása a kapcsolattartás vonatkozásában érint.
* A bv. szerv részére címzett kérelem és panasz kizárólag a büntetés-végrehajtási szervezet által rendszeresített formanyomtatványon nyújtható be a belső elektronikus felületen vagy papíralapon, de annak terjedelme nem korlátozható és biztosítani kell mellékletként egyéb irat becsatolásának lehetőségét.
* A kapcsolattartók által használandó rendszeresített formanyomtatvány az intézet honlapján elérhető